Di MPR, KMP Manang LiakWartawan : Redaksi
Editor : andri
08 October 2014 19:14 WIB
Bantuak nyo langkah Koalisi Merah Putih nan disingkek KMP tu untuak manguasoi posisi ancak di ranah politik nagari ko indak dapek tatahan lai do. Ba a kak indak, jak patang KPM manang tarui se. Bia lah Kalah di Pilpres, pi manang di nan lain cek e.
Kok patang nyo bae sadoalah kursi nan di DPR RI tu, kini di MPR ny bae sadoalah e liak. Tapaso se lah Koalisi Indonesia Hebat (KIH) tu bauruik dado lai.
Jak patang, KIH tu harok-harok cameh ka manang, DPD lai saangin lo mandukuang, PPP manyubarang lo ka KIH dek maraso kanai sipak jo KMP. Pi ba a lah, nan kalah tetap juo ditarimo KIH. Nyo kalah suaro dari KMP nan mandapek 347 suara, Sadangkan KIH hanyo 330 suara.
Nan jadi buah bibia kini dek dunsanak sadoalah e, gak lah di kadai kopi atau tampek lain, kini ko urang-urang tu ateh namo dunsanak atau ateh namo partai inyo se ? jak kalah presiden nan di osong-osong KMP tu, babagai caro nampak e bia KIH tu bulih.
Kok layi lo apo nan ny putuskan tu dapek lo mensejahterahkan dunsanak isuak, yo ancak ma, pi kok indak, ondeh kamari bedo dibuek e. Nan jaleh, kini ko dunsanak hanyo dapek mencermati sae apo nan katuju dek urang tu, samugo nagari wak labiah ancak pado nan ka patang-patang. (*)
min_Latn eng_Latn sun_Latn min_Latn min_Latn min_Latn min_Latn min_Latn